Obec Stará Lesná

Materiál na zasadnutie

Obecného zastupiteľstva

Dňa: 14.12.2020

**Návrh rozpočtu Obce Stará Lesná na roky 2021 až 2023**

**Materiál obsahuje:**

1. Návrh uznesenia

2. Dôvodová správu k návrhu rozpočtu

3. Komentár k návrhu rozpočtu

4. Tabuľkovú časť návrhu rozpočtu

V Starej Lesnej dňa 23.11.2020

Predkladá: Ľubomír Lauf starosta obce

# N á v r h na u z n e s e n i e

**O b e c n é z a s t u p i t e ľ s t v o**

**a) s c h v a ľ u j e**

1. rozpočet príjmov a výdavkov obce Stará Lesná na rok 2020 podľa kategórii vo výške

608 090,00 EUR ako vyrovnaný rozpočet

1. použitie prostriedkov fondu rezerv a rozvoja
2. výnimku v zmysle § 4 ods. 5, zákona č. 583/2004 Z. z. o rozpočtových pravidlách územnej

samosprávy a o zmene a doplnení niektorých zákonov v znení neskorších predpisov o neuplatňovaní programového rozpočtu v obci do 2 000 obyvateľov

**b) b e r i e n a v e d o m i e**

1. návrh rozpočtu obce Stará Lesná na roky 2022 a 2023

**Dôvodová správa**

Predkladaný návrh rozpočtu vychádza z ustanovení zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, zákona č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov, zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, zostavuje sa na obdobie troch rokov. Návrh rozpočtu je záväzným rozpočtom na príslušný rok 2021, pričom rozpočet na roky 2022 a 2023 je orientačný a bude sa upresňovať v ďalšom rozpočtovom roku.

Návrh rozpočtu Obce Stará Lesná na rok 2021 pokračuje v dosiahnutých výsledkoch hospodárenia v uplynulých rokoch. Vychádza z doteraz známych skutočností a nadväzuje na predpokladané príjmy a výdavky, ktoré obsahujú očakávaný nárast cien, inflácie a miezd.

Návrh rozpočtu na rok 2021 predpokladá celkové príjmy a výdavky v čiastke 608 090,00 EUR, z toho bežné príjmy a výdavky 568 090,00 €, čo predstavuje vyrovnaný rozpočet. Príjmy a výdavky kapitálového rozpočtu sú navrhované vo výške 40 000,00 € a sú určené na účelovo určené na výstavbu a rekonštrukciu miestnych komunikácii.

Návrh prípravy rozpočtu obce na roky 2022 - 2023 nadväzuje na dosiahnuté výsledky hospodárenia v uplynulých rokoch.

Hlavný zámer návrhu rozpočtu je zabezpečiť *vyrovnaný, resp. prebytkový bežný rozpočet*. Odhad príjmov na rok 2021 vychádza zo skutočného stavu a úprav rozpočtu zo strany MF SR roku 2020.

Vyčleňuje sa špecifikovaný objem prostriedkov a okruh priorít, ktoré bude potrebné získanými zdrojmi zabezpečiť.

Návrh rozpočtu Obce Stará Lesná na roky 2021 - 2023

Rozpočet obce Stará Lesná na roky 2020 – 2022 je zostavený v súlade nasledovnými právnymi normami:

* so zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov,
* so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* so zákonom č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov
* so zákonom č. 369/1990 Zb. o obecnom zriadení v znení neskorších predpisov,
* s nariadením vlády č. 668/2004 Z. z. o rozdeľovaní a poukazovaní výnosu dane

z príjmov územnej samospráve,

* so zákonom č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov,
* so zákonom č. 597/2003 Z. z. o financovaní základných škôl, stredných škôl a školských zariadení v znení neskorších predpisov,
* s opatrením MF SR č. MF/010175/2004-42 zo dňa 8.12.2004 v znení neskorších predpisov, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie v znení neskorších predpisov,
* s dodatkom k príručke na zostavenie návrhu rozpočtu verejnej správy na roky 2018 až 2020 č. MF/009405/2017-411,

.

Rozpočet obce Stará Lesná na rok 2021

Návrh rozpočtu obce Stará Lesná na rok 2021 je spracovaný ako *vyrovnaný rozpočet.*

Príjmy sú rozpočtované podľa očakávanej skutočnosti za rok 2020 v celkovej výške 608 090,00 €. Vo výške 608 090,00 € sú rozpočtované aj výdavky.

Pre rok 2021 sú rozpočtované kapitálové príjmy a výdavky vo výške 40 000,00 €.

**Príjmová časť rozpočtu** pozostáva z výnosu dane z príjmov (podielové dane poukázané zo štátneho rozpočtu pre obce, ktoré v dôsledku pandémie poklesli o 6,7 %) a sú vo výške 327 000,00 €, z daní a poplatkov vyberaných obcou na základe všeobecne záväzného nariadenia o daniach a miestnych poplatkoch, z nedaňových príjmov (prenájom pozemkov, budov, predaj výrobkov a služieb, príjmy za stravu v MŠ, a príspevku za MŠ) a z ostatných nedaňových príjmov ako úroky a príjmy z dobropisov. Ďalším zdrojom príjmov sú tuzemské granty a transfery a to: normatívny príspevok pre základnú školu, príspevok na vzdelávacie poukazy, na stravu a učebné pomôcky pre žiakov v hmotnej núdzi, na voľby, rodinné prídavky, kde obec je osobitným príjemcom, finančné operácie.

**Príjmy celkom predstavujú čiastku 608 090,00 €, z toho bežné príjmy 568 090,00 €.**

**Výdavková časť rozpočtu** – výdavky sú členené na jednotlivé kapitoly. V návrhu rozpočtu sú uvedené hlavné kategórie členenia (mzdy, odvody, tovary a služby a bežné transfery).

V  kapitole správa obce výdavky pozostávajú zo mzdových nákladov vo výške 181 000,00 € a k tomu zodpovedajúcim nákladom na odvody do poisťovní vo výške 51 428,00 €, kde sú zohľadnené mzdy podľa zákona 553/2003 Z. z. v znení neskorších predpisov a k tomu zodpovedajúce odvody. V položke tovary a služby sú zahrnuté náklady na elektrickú energiu, plyn, ktoré tvoria najvyššiu položku rozpočtu, ďalej cestovné náklady, opravy a údržbu, kancelárske potreby, posudky, poplatky a odvody (vo výške 65 000,00 €). V bežných transferoch je návrh rozpočtu určený na nemocenské dávky, odchodné a odstupné (8 800,00 €).

Ochrana pred požiarmi obsahuje náklady na úhradu elektrickej energie, plynu v požiarnej zbrojnici, náklady na pohonné hmoty, školenia členov DHZ, opravy a údržbu techniky, zakúpenie výstrojných súčiastok pre príslušníkov zboru (3 800,00 €).

Všeobecná pracovná oblasť – zabezpečenie zamestnávania cez ÚPSVaR – zatiaľ nie je známa výška finančných prostriedkov pre rok 2021.

Cestná doprava – návrh rozpočtu v tejto položke je na bežnú údržbu a opravu komunikácií v obci počas roka v celkovej výške 33 000,00 €.

Cestovný ruch – v tejto položke je členský poplatok vo výške 5 000,00 € v združení Podhorie, ktorý je v priebehu roka vrátený obci na činnosť v oblasti cestovného ruchu.

Nakladanie s odpadmi – podľa očakávanej skutočnosti je návrh rozpočtu je vo výške 30 463,00 €, čo nepokrýva náklady za uloženie odpadov oproti predchádzajúcim rokom.

Ochrana prírody a krajiny – finančné prostriedky rozpočtované na tejto položke sú určené na údržbu verejnej zelene a ochranu drevín. Výdavky sú plánované vo výške 2 000,00 €.

Rozvoj obce – v tejto časti návrhu rozpočtu vo výške 2 500,00 € sú zahrnuté náklady so zabezpečením aktivačných prác v obci, nákup materiálu a náradia, pracovných odevov a obuvi a ochranných pomôcok a poistenie zodpovednosti.

Verejné osvetlenie – návrh rozpočtu vo výške 10 000,00 € sa odvíja od dosiahnutých skutočností v predchádzajúcich rokoch.

Rekreačné a športové služby – návrh vo výške 1 400,00 € predpokladá pokrytie nákladov na prevádzku stolného tenisu a  úhrad energií za šatne, údržba šatní a bežná údržba detského ihriska.

Kultúrne služby zahŕňajú v návrhu rozpočtu vo výške 3 500,00 € náklady na činnosť knižnice, na kultúrne podujatia pri príležitosti dňa detí, dňa matiek, mesiac úcty k starším a iné kultúrne podujatia organizované obcou.

Náboženské a iné spoločnosti – v návrhu rozpočtu vo výške 8 200,00 € sú plánované finančné prostriedky na nájom materskej školy, ktorá je vo vlastníctve cirkvi a bežné transfery pre cirkevné účely poskytnuté z prostriedkov obce formou dotácie na základe predložených žiadostí.

Predprimárne vzdelávanie – na činnosť v materskej škole je rozpočtovaných celkom 62 850,00 €, ktoré pozostávajú z mzdových nákladov a odvodov poistného do poisťovní a  nákladov na elektrickú energiu, plyn, cestovné náklady, školenia, drobné opravy a údržbu, vybavenie materskej škole novým nábytkom jeho postupnou výmenou, učebné pomôcky a transfery..

Primárne vzdelávanie – návrh rozpočtu vo výške 92 213,00 € je na základe prideleného normatívu na rok 2020 a zahŕňa náklady na mzdy a odvody do poisťovní,  náklady na energie, cestovné náklady, učebné pomôcky, školenia, vybavenie učebnými pomôckami.

Školská jedáleň – v rozpočte sú zahrnuté náklady na stravovanie detí v celkovej výške 5 336,00 €.

Staroba – navrhovaný rozpočet vo výške 1 600,00 € predstavuje predpokladaný náklady na činnosť klubu dôchodcov a dávky v hmotnej núdzi.

Sociálna pomoc občanom a dávky v hmotnej núdzi – zatiaľ nie je známa výška finančných prostriedkov pre rok 2021.

Kapitálové výdavky pre rok 2021 sú rozpočtované vo výške 40 000,00 € s účelovým určením na výstavbu a opravy miestnych komunikácii.

**Výdavky celkom predstavujú čiastku 608 090,00 €, z toho bežné výdavky 568 090,00 €, čo je vyrovnaný rozpočet.**

V Starej Lesnej 23.11.2020

Vypracovala: Magdaléna Guzyová, ekonómka obce